**Príloha č. 1 –** Opis predmetu zákazky, tejto Výzvy

**Opis predmetu zákazky**

**„Technológia prezúvania kolies pre električky typu Škoda 29/30T \_ opakovaná výzva“**

**OPIS – ŠPECIFIKÁCIA**

Hlavnou úlohou zákazky je konštrukčný, technologický a montážny návrh riešenia prezúvania kolies pre električky typu Škoda 29/30T.

Technologické zariadenie bude vyrobené z oceľových profilov. Pracovnú činnosť zariadenia bude zabezpečovať hydraulický agregát, ktorý bude ovládaný trojpolohovým hydraulickým rozvádzačom. Ovládanie bude zabezpečené elektricky pomocou ovládacieho panelu. Elektrorozvádzač bude umiestnený na ráme zariadenia. Súkolie bude uložené na mechanizme umožňujúci pohyb v smere osi súkolia a rotačný pohyb okolo jeho osi. Pohyb v smere osi zabezpečí lineárne guličkové vedenie. Rotačný pohyb bude zabezpečený sústavou kladiek, ktoré budú upevnené na vozíkoch lineárneho vedenia.

**Rozmery:**

**Dĺžka:** 2920 mm

**Výška po os nápravy:** 1000 mm

**Maximálna lisovacia sila** 300kN

**Ďalšie osobitné podmienky:**

Dokumentácia potrebná pre uvedenie stroja do prevádzky:

* Technická dokumentácia skutočného vyhotovenia (§13 ods.1 zák. č. 124/2006 Z. z.)
* Návod na obsluhu vrátane stanovenia rizík (§8 ods. 2 NV SR č. 392/2006 Z. z.)
* zaškolenie obsluhy
* bezplatná údržba počas záručnej doby

**Údržba:**

Údržbou zariadenia sa rozumie predovšetkým kontrola a čistenie hydraulického systému vrátane pravidelného mazania pohyblivých súčasti tovaru a všetky ostatné predpísané úkony vyplývajúce z návodu na údržbu zariadenia.